stanford-oval/wikipedia huggingface dataset:
อำเภอเกาะสีชัง
ประวัติ

เกาะสีชังเป็นเกาะขนาดเล็กที่มีความสำคัญทางประวัติศาสตร์เกาะหนึ่งของประเทศไทยเนื่องจากเคยเป็นสถานที่เสด็จประพาสและเป็นที่ประทับของพระเจ้าแผ่นดินของกรุงรัตนโกสินทร์ถึง 3 พระองค์ ได้แก่ พระบาทสมเด็จพระจอมเกล้าเจ้าอยู่หัว พระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว
นอกจากนี้ยังเป็นสถานที่ประสูติพระราชโอรสในพระบาทสมเด็จพระจุลจอมเกล้าเจ้าอยู่หัว (เจ้าฟ้าจุฑาธุชฯ) และสร้างพระจุฑาธุชราชฐาน ณ เกาะแห่งนี้อีกด้วย ซึ่งทำให้เกาะสีชังเป็นเพียงเกาะเดียวในประเทศไทยที่มีพระราชวังหรือเขตพระราชฐานตั้งอยู่
วันที่ 4 กันยายน 2470 เก็บอากรค่าน้ำในท้องที่ตำบลเกาะสีชัง จังหวัดสมุทรปราการ และตำบลเกาะล้าน จังหวัดชลบุรี
วันที่ 27 กรกฎาคม 2476 เปลี่ยนชื่อตำบลเกาะสีชัง เป็นตำบลท่าเทววงศ์ กิ่งอำเภอเกาะสีชัง จังหวัดสมุทรปราการ
วันที่ 10 ธันวาคม 2485 ยุบจังหวัดสมุทรปราการ รวมกับท้องที่จังหวัดพระนคร ยกเว้นกิ่งอำเภอเกาะสีชัง ให้โอนไปขึ้นกับจังหวัดชลบุรี
วันที่ 1 มกราคม 2486 ให้กิ่งอำเภอเกาะสีชัง ที่ได้รับโอนมาจากจังหวัดสมุทรปราการ กำหนดให้ขึ้นการปกครองกับอำเภอศรีราชา
วันที่ 26 มกราคม 2500 จัดตั้งสุขาภิบาลเกาะสีชัง ในท้องที่บางส่วนของตำบลท่าเทววงษ์
วันที่ 23 มีนาคม 2519 ตั้งที่ทำการไปรษณีย์เกาะสีชัง จังหวัดชลบุรี
วันที่ 3 มิถุนายน 2537 ยกฐานะจากกิ่งอำเภอเกาะสีชัง อำเภอศรีราชา เป็น อำเภอเกาะสีชัง
วันที่ 25 ธันวาคม 2539 ยกฐานะจากสภาตำบลท่าเทววงษ์ เป็นองค์การบริหารส่วนตำบลท่าเทววงษ์
วันที่ 25 พฤษภาคม 2542 ยกฐานะจากสุขาภิบาลเกาะสีชัง เป็นเทศบาลตำบลเกาะสีชัง ด้วยผลของกฎหมาย
วันที่ 5 ตุลาคม 2547 ยุบองค์การบริหารส่วนตำบลท่าเทววงษ์ รวมกับเทศบาลตำบลเกาะสีชัง
วันที่ 20 พฤษภาคม 2552 เปลี่ยนแปลงเขตเทศบาลตำบลเกาะสีชัง เนื่องจากการยุบองค์การบริหารส่วนตำบลท่าเทววงษ์ รวมกับเทศบาลตำบลเกาะสีชัง ทำให้พื้นที่เทศบาลแยกเป็นสองพื้นที่โดยมีทะเลกั้น จึงกำหนดเขตให้ครอบคลุมเป็นพื้นที่เดียว
การแบ่งเขตการปกครอง > การปกครองส่วนภูมิภาค

อำเภอเกาะสีชังแบ่งเขตการปกครองย่อยออกเป็น 1 ตำบล 7 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | ตำบลท่าเทววงษ์ |  | (Tha Thewawong) |  |  | 7 หมู่บ้าน |
การแบ่งเขตการปกครอง > การปกครองส่วนท้องถิ่น

อำเภอเกาะสีชังประกอบด้วยองค์กรปกครองส่วนท้องถิ่น 1 แห่ง คือ
เทศบาลตำบลเกาะสีชัง ครอบคลุมพื้นที่ตำบลท่าเทววงษ์ทั้งตำบล
รายชื่อเกาะในเขตอำเภอเกาะสีชัง

อำเภอเกาะสีชัง เป็นอำเภอที่มีเกาะมากที่สุดอันดับที่ 3 ในจังหวัดชลบุรี มีมากถึง 8 เกาะจาก 47 เกาะ มีเกาะหลักคือ เกาะสีชัง ซึ่งเป็นเกาะขนาดใหญ่ที่สุดในจังหวัดชลบุรี มีเนื้อที่ประมาณ 6.712 ตารางกิโลเมตร และเกาะเล็ก ๆ อีก 7 เกาะ ซึ่งอยู่ในความดูแลของเทศบาลตำบลเกาะสีชังทั้งหมด ทุกเกาะมีพื้นที่รวมทั้งหมด 7.650 ตารางกิโลเมตร
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| ลำดับที่ |  | ชื่อเกาะ |  | ตำบล |  | พื้นที่ (ตร.กม.) |  | หน่วยงาน |  |  |  |
| 1 |  | ปรง |  | ท่าเทววงษ์ |  | 0.006 |  | เทศบาลตำบลเกาะสีชัง |  |  |  |
| 2 |  | ร้านดอกไม้ |  | ท่าเทววงษ์ |  | 0.013 |  | เทศบาลตำบลเกาะสีชัง |  |  |  |
| 3 |  | ขามน้อย |  | ท่าเทววงษ์ |  | 0.019 |  | เทศบาลตำบลเกาะสีชัง |  |  |  |
| 4 |  | ยายท้าว |  | ท่าเทววงษ์ |  | 0.021 |  | เทศบาลตำบลเกาะสีชัง |  |  |  |
| 5 |  | ท้ายตาหมื่น |  | ท่าเทววงษ์ |  | 0.032 |  | เทศบาลตำบลเกาะสีชัง |  |  |  |
| 6 |  | ค้างคาว |  | ท่าเทววงษ์ |  | 0.389 |  | เทศบาลตำบลเกาะสีชัง |  |  |  |
| 7 |  | ขามใหญ่ |  | ท่าเทววงษ์ |  | 0.458 |  | เทศบาลตำบลเกาะสีชัง |  |  |  |
| 8 |  | สีชัง |  | ท่าเทววงษ์ |  | 6.712 |  | เทศบาลตำบลเกาะสีชัง |  |  |  |
หย่งเฉิง

ลฺหวี่ตวนชินหวัง พระนามเดิมหย่งเฉิง (永珹) เป็นเจ้าชายแห่งต้าชิง ประสูติวันที่ 21 กุมภาพันธ์ ค.ศ.1739 เป็นพระราชโอรสพระองค์ที่สี่ของพระจักรพรรดิเฉียนหลงกับชูเจียหวงกุ้ยเฟย์ ตระกูลจินเจีย ในรัชสมัยเฉียนหลงปีที่ 28 (ค.ศ.1763) ได้สืบทอดพระอิสริยยศ "ลฺหวี่ชินหวัง" ต่อจากเจ้าชายอิ้นเถา พระราชโอรสในพระจักรพรรดิคังซี โดยมีพระอิสริยยศเป็นลฺหวี่ตวนชินหวัง (履端親王) เจ้าชายหย่งเฉิงสิ้นพระชนม์วันที่ 5 เมษายน ค.ศ.1777 สิริพระชันษา 38 ปี
พระญาติวงศ์

พระราชบิดา: จักรพรรดิเฉียนหลง
พระราชมารดา: ชูเจียหวงกุ้ยเฟย์  จากสกุลจินเจีย
พระชายา
พระชายาเอก จากสกุลอีเอ่อร์เกินเจวี๋ยหลัว
พระชายารอง จากสกุลหวานเหยียน
พระชายารอง จากสกุลเกา
พระชายารอง จากสกุลเซี่ย
พระชายารอง จากสกุลจาง
พระโอรส: ลฺหวี่จวิ้นหวัง เหมียนฮุ่ย (1764-1796)
23.5 องศาที่โลกเอียง

| --- | --- |

ผู้ประพันธ์: น้ำเงิน นามสมมติ
ผู้วาดภาพประกอบ: U_Rei_3
ประเทศ: ไทย
ภาษา: ไทย
หัวเรื่อง: แซฟฟิก
สำนักพิมพ์: เอเวอร์วาย
วันที่พิมพ์: 1 มิถุนายน พ.ศ. 2561
ISBN: 9786160621514
OCLC: 1232438651
23.5 องศาที่โลกเอียง เป็นนวนิยายไทยแนวแซฟฟิก ผู้เขียนใช้นามแฝงว่า น้ำเงิน นามสมมติ เผยแพร่ครั้งแรกในเว็บไซต์เด็กดีดอตคอมเมื่อ พ.ศ. 2559 ต่อมาสำนักพิมพ์เอเวอร์วายพิมพ์เป็นเล่มออกเผยแพร่ครั้งแรกเมื่อ พ.ศ. 2561
นวนิยายนี้ว่าด้วยความรักระหว่างเพศเดียวกันของตัวละครหญิงที่ชื่อองศาและซัน
จีเอ็มเอ็มทีวีดัดแปลงนวนิยายเป็นซีรีส์ออกเผยแพร่เมื่อ พ.ศ. 2567 นับเป็นซีรีส์แนวแซฟฟิกเรื่องแรกของจีเอ็มเอ็มทีวี
เนื้อเรื่อง

นวนิยายนี้ว่าด้วยความรักของผู้หญิงกับผู้หญิงผ่านตัวละครชื่อองศาและซัน องศาไม่กล้าคิดกล้าฝันที่จะเปิดเผยความรู้สึกซึ่งตนแอบชอบซันตลอดมา เพราะรู้ดีว่า ตนเองนั้นไร้ตัวตน ไร้คนสนใจ ขณะที่ซันกลับตรงกันข้าม น่ารัก เรียนดี และเป็นดาวโรงเรียน นอกจากนี้องศายังกริ่งเกรงเรื่องที่เป็นผู้หญิงด้วยกัน แต่วันหนึ่งแกนโลกซึ่งเอียง 23.5 องศาก็เหวี่ยงทั้งคู่ให้ได้ใกล้ชิดกัน จนก่อเป็นความสัมพันธ์
การเผยแพร่

นวนิยายนี้เผยแพร่ครั้งแรกในเว็บไซต์เด็กดีดอตคอมโดยลงเป็นตอน ๆ ตั้งแต่ พ.ศ. 2559 ต่อมาสำนักพิมพ์เอเวอร์วายนำไปพิมพ์เผยแพร่เป็นเล่มครั้งแรกเมื่อ พ.ศ. 2561
นวนิยายนี้ได้รับคะแนนเสียงให้เป็นนวนิยายวายแห่งปี อันดับที่ 2 ประจำปี พ.ศ. 2566 ของร้านนายอินทร์ และได้รับการจัดเป็นหนังสือที่แนะนำให้อ่านของห้องสมุดสีเขียว กรุงเทพมหานคร
การแปล

สำนักพิมพ์เอเวอร์วายจัดให้แปลนวนิยายนี้เป็นภาษาอังกฤษออกเผยแพร่ครั้งแรกเมื่อ พ.ศ. 2566 ชื่อภาษาอังกฤษว่า 23.5 When the Earth Is Spinning Around ผู้แปลใช้นามแฝงว่า Tulip
ซีรีส์

| 23> 5 องศาที่โลกเอียง |
| --- | --- |
สร้างโดย: จีเอ็มเอ็มทีวี
บทโดย:  ลลิล กิตติธนะพันธ์  ณภัทร จิตวีรภัทร  ณิชาภัทร บูรณดิลก 
กำกับโดย: ขนิษฐา ขวัญอยู่
แสดงนำ:  พรรษา วอสเบียน  ภัทรานิษฐ์ ลิ้มปติยากร 
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 12
การผลิต
ความยาวตอน: ประมาณ 1 ชั่วโมง
ออกอากาศ
เครือข่าย:  จีเอ็มเอ็ม 25  เน็ตฟลิกซ์ 
ออกอากาศ: 8 มีนาคม พ.ศ. 2567 – 24 พฤษภาคม พ.ศ. 2567
ซีรีส์ > การผลิต

ในวันที่ 22 พฤศจิกายน พ.ศ. 2565 จีเอ็มเอ็มทีวีแถลงว่าจะดัดแปลงนวนิยายนี้เป็นซีรีส์ มีผู้กำกับการแสดงคือขนิษฐา ขวัญอยู่ และนักแสดงนำคือพรรษา วอสเบียน กับภัทรานิษฐ์ ลิ้มปติยากร รับบทเป็นองศาและซันตามลำดับ พร้อมนักแสดงสมทบคือณัฐวรรธน์ จิโรชน์ธิกุล และนรวิชญ์ ฐิติเจริญรักษ์ ต่อมามีประกาศในวันที่ 19 กรกฎาคม พ.ศ. 2566 ว่า ได้ปรับเปลี่ยนนักแสดงโดยถอดณัฐวรรธน์และนรวิชญ์ออกไป และให้เบญญาภา จีนประสม กับวรรณวิมล เจนอัศวเมธี เข้ามาแทน
ซีรีส์นี้เป็นซีรีส์แนวแซฟฟิกเรื่องแรกของจีเอ็มเอ็มทีวี และเป็นการนำพรรษากับภัทรานิษฐ์ ซึ่งเป็นคู่รักแซฟฟิกจากซีรีส์ แค่เพื่อนครับเพื่อน มาต่อยอด พรรษากับภัทรานิษฐ์ยังร่วมเสวนาเกี่ยวกับนวนิยายเรื่องนี้พร้อมน้ำเงิน นามสมมติ ผู้เขียนนวนิยาย ในงานสัปดาห์หนังสือแห่งชาติสองครั้งต่อเนื่อง คือ ครั้งที่ 51 วันที่ 5 เมษายน พ.ศ. 2566 และครั้งที่ 52 วันที่ 5 เมษายน พ.ศ. 2567
ในวันที่ 21 กรกฎาคม พ.ศ. 2566 มีประกาศว่าซีรีส์ได้เริ่มถ่ายทำแล้ว ซีรีส์ถ่ายทำเสร็จในวันที่ 12 พฤศจิกายน พ.ศ. 2566 ระหว่างนั้น ในวันที่ 17 ตุลาคม พ.ศ. 2566 มีประกาศว่าซีรีส์นี้จะออกอากาศในปีถัดมา
ซีรีส์ > การเผยแพร่

มีการเผยแพร่เทรลเลอร์ของซีรีส์ในวันที่ 23 กุมภาพันธ์ พ.ศ. 2567 เวลา 17 นาฬิกา (5 โมงเย็น) พร้อมประกาศว่า ซีรีส์จะออกฉายทางโทรทัศน์ผ่านช่องจีเอ็มเอ็ม 25 ทุกวันศุกร์ ตั้งแต่วันที่ 8 มีนาคม พ.ศ. 2567 เวลา 20:30 นาฬิกา และเมื่อฉายทางโทรทัศน์เสร็จสิ้นแล้ว จะเผยแพร่ฉบับไม่ตัด (uncut) ทางเน็ตฟลิกซ์ นอกจากนี้ ก่อนซีรีส์ออกฉาย มีการฉายรายการพิเศษ 1 ชั่วโมง ชื่อ เมื่อโลกเริ่มเอียง 23.5 องศา ทางช่องจีเอ็มเอ็ม 25 ในวันที่ 1 มีนาคม พ.ศ. 2567
ซีรีส์ฉายตอนสุดท้ายในวันที่ 24 พฤษภาคม พ.ศ. 2567 มีการจัดรอบฉายพิเศษในวันดังกล่าว ณ โรงภาพยนตร์สยามภาวลัย ศูนย์การค้าสยามพารากอน ชื่องานว่า 23.5 Lovtitude Final EP. Fan Meeting ในงานมีการฉายตอนสุดท้าย การแสดงจากนักแสดง และการเสวนากับผู้กำกับและนักแสดง เปิดขายบัตรเข้าร่วมงานในวันที่ 11 พฤษภาคม พ.ศ. 2567 และขายหมดภายในเวลาราว 40 นาที
ซีรีส์ > นักแสดง

| นักแสดง | ตัวละคร | อ้างอิง |
| --- | --- | --- |
| พรรษา วอสเบียน | องศา/เอิร์ธ |  |
| ภัทรานิษฐ์ ลิ้มปติยากร | ซัน |  |
| เบญญาภา จีนประสม | เอลิน |  |
| วรรณวิมล เจนอัศวเมธี | ลูน่า |  |
| รัตท์ริชา ประภากิติ | แอลฟ่า |  |
| อรัญญ์ อัศวสืบสกุล | ติณห์ |  |
| ชยพล จุฑามาศ | ต้น |  |
| ปรียาภัทย์ หล่อสุวรรณศิริ | เจริญ |  |
| ธนเศรษฐ์ สุริยะพรชัยกุล | มาวิน |  |
| ทัชชกร บุญลัภยานันท์ | ครูนิดา |  |
| กิตติพัทธ์ ชลารักษ์ | ครูแบมแบม |  |
ซีรีส์ > เพลง

พรรษากับภัทรานิษฐ์ นักแสงนำจากซีรีส์ ร้องเพลงประกอบซีรีส์ ชื่อเพลง "โลกเอียง" มีการเผยแพร่มิวสิกวิดีโอเพลงนี้ในวันที่ 6 มีนาคม พ.ศ. 2567
นอกจากนี้ ซาร่าห์ ซาโรลา ยังร้องเพลงประกอบซีรีส์อีกหนึ่งเพลง ชื่อเพลง "ดาวหมุน" มีการเผยแพร่มิวสิกวิดีโอเพลงนี้ในวันที่ 5 เมษายน พ.ศ. 2567
ซีรีส์ > ผลตอบรับ

ซีรีส์ได้รับเสียงชื่นชมจากการนำเสนอประเด็นทางสังคมที่ทำให้ผู้ชมได้ฉุกคิด เช่น การส่งเสริมให้โรงเรียนเป็นพื้นที่ปลอดภัยสำหรับนักเรียน นอกจากนี้ ซีรีส์ยังได้รับเสียงชื่นชมจากการนำเสนอเรื่องราวของกลุ่มบุคคลชายขอบในสังคมไทย เช่น เด็กที่สังคมกีดกันอย่างตัวละครองศา เด็กที่มีความสนใจในสิ่งที่ผิดแผกจากคนหมู่มากอย่างตัวละครเอลิน รวมตลอดถึงความรักที่หลากหลาย เช่น ความรักระหว่างหญิงกับหญิง ความรักระหว่างชายกับชายที่ไม่ตรงกับมาตรฐานความงามของสังคม และความรักระหว่างหญิงข้ามเพศด้วยกันซึ่งยังไม่เคยได้รับการนำเสนอในสื่อไทยมาก่อน ทำให้ผู้ชมเติบโตไปกับตัวละครในเรื่อง และส่งเสริมให้เกิดการเปิดบทสนทนาใหม่ในหมู่ผู้ชม
ซีรีส์ติดเทรนด์อันดับ 1 ในหลายประเทศ โดยเมื่อตอนที่ 9 ออกฉายทางโทรทัศน์ ซีรีส์ได้รับการกล่าวถึงในทวิตเตอร์เป็นจำนวน 1 ล้าน 5 หมื่นโพสต์ และติดเทรนด์อันดับ 1 ในกัมพูชา ไต้หวัน ไทย บราซิล ฟิลิปปินส์ มาเลเซีย เวียดนาม สิงคโปร์ และฮ่องกง นอกจากนี้ ซีรีส์ยังได้รับความนิยมเป็นอันดับ 1 ในเน็ตฟลิกซ์
ศาสนามาณีกี

บทความนี้เกี่ยวกับลัทธิ สำหรับวรรณกรรม ดูที่ มังกรหยก
ศาสนามาณีกี หรือ ศาสนามานี หรือ มานีธรรม (मानी धर्म - Manichaeism) หรือ หมอหนีเจี้ยว หรือ ม๊อนี้ก่า (摩尼教) 
เป็นศาสนาแบบ เอกเทวนิยม และไญยนิยม (Gnosticism) ที่มีต้นกำเนิดในจักรวรรดิแซสซานิด มีพระมานีหัยยา (मानी हय्या) เป็นศาสดา แม้ว่างานเขียนของท่านจะหายสาบสูญไปทั้งหมดแล้ว แต่ยังคงมีฉบับแปลในภาษาต่าง ๆ ตกทอดมาถึงปัจจุบัน
ศาสนามานี เป็นสาขาหนึ่งของ ศาสนาโซโรอัสเตอร์ เป็นต้นกำเนิดของ ลัทธิบัวขาว ลัทธิเซียนเทียนเต้า และ ลัทธิอนุตตรธรรม สอนเชิงจักรวาลวิทยาว่าจักรวาลแบ่งออกเป็นสองด้าน คือด้านความดีงาม จิตวิญญาณ และความสว่าง กับความชั่วร้าย วัตถุ และความมืด สันนิษฐานว่าศาสนามานีได้รับแนวคิดนี้มาจากแนวคิดของพวกไญยนิยมในเมโสโปเตเมีย
ศาสนามานีกีแพร่หลายมากในภูมิภาคที่ใช้ภาษาแอราเมอิกและภาษาซีรีแอก ราว คริสต์ศตวรรษที่ 3 - 7 จนกลายเป็นศาสนาที่แพร่หลายมากที่สุดในโลกศาสนาหนึ่งในยุคนั้น ศาสนจักรมานีแพร่ไปทางตะวันออกไกลถึงประเทศจีน และทางตะวันตกไกลถึงจักรวรรดิโรมัน โดยมีศาสนิกชนส่วนมากเป็นทหาร จนได้ชื่อว่าเป็นศาสนาของกองทัพ และกลายเป็นคู่แข่งของศาสนาคริสต์ แทนลัทธิเพกันที่เสื่อมไปก่อนหน้านั้นแล้ว ศาสนามานีในภูมิภาคตะวันออกดำรงอยู่นานกว่าทางตะวันตก โดยเสื่อมสลายไปราวคริสต์ศตวรรษที่ 14 ทางใต้ของจีน
ศาสนิกชนของศาสนานี้เรียกว่า ชาวมานี หรือ มานีเชียน ซึ่งในปัจจุบันใช้หมายรวมถึง ผู้มีแนวคิดทางจริยศาสตร์รูปแบบหนึ่งที่มองศีลธรรมแบบทวินิยม คือมีความดีความชั่วอยู่จริง และอยู่แยกกันต่างหากอย่างชัดเจน
วรรณกรรม

ถูกกล่าวถึงใน นิยายกำลังภายในของกิมย้ง ชุดมังกรหยก ในชื่อ นิกายเม้งก่า
กระดูกต้นขา

| กระดูกต้นขา  (Femur) |
| --- | --- |
มุมมองด้านหน้าของกระดูกต้นขา
รายละเอียด
จุดกำเนิด: แกสตรอคนีเมียส , วาสตัส แลทเทอราลิส, วาสตัส มีเดียส, วาสตัส อินเตอร์มีเดียส
จุดเกาะ: เทนเซอร์ เฟสเชียอี ลาตี, กลูเตียส มีเดียส, กลูเตียส มินิมัส, กลูเตียส แมกซิมัส, อิลิโอพโซแอส
ข้อต่อ: สะโพก: ด้านบนกับเบ้าหัวกระดูกต้นขาของกระดูกเชิงกราน เข่า: ด้านล่างกับกระดูกแข้งและกระดูกสะบ้า
ตัวระบุ
MeSH: D005269
TA98: A02.5.04.001
TA2: 1360
FMA: 9611
ศัพท์ทางกายวิภาคของกระดูก[แก้ไขบนวิกิสนเทศ]
กระดูกต้นขา (อังกฤษ: Femur) เป็นกระดูกยาวที่อยู่ภายในต้นขา (thigh) ในมนุษย์ถือว่าเป็นกระดูกที่ยาวที่สุด มีปริมาตรมากที่สุด และแข็งแรงที่สุด ความยาวของกระดูกต้นขาโดยเฉลี่ยของมนุษย์ประมาณ 48 เซนติเมตร และเส้นรอบวงโดยเฉลี่ย 2.34 ซม. และสามารถรับน้ำหนักได้ถึง 30 เท่าของน้ำหนักผู้ใหญ่ กระดูกนี้รับเข้ากับส่วนของสะโพก (ที่เบ้าหัวกระดูกต้นขา (acetabulum)) และส่วนของเข่า
แอ่งระหว่างคอนไดล์

แอ่งระหว่างคอนไดล์ (อังกฤษ: intercondylar fossa) เป็นแอ่งกระดูกที่อยู่ระหว่างคอนไดล์ (condyles) ที่ส่วนปลายของกระดูกต้นขา ซึ่งรับเข้ากับเนินระหว่างคอนไดล์ (intercondylar eminence) บนผิวบนของกระดูกแข้ง บริเวณของกระดูกแข้งดังกล่าวประกอบด้วยบริเวณโพสทีเรียร์ อินเตอร์คอนไดลาร์ (posterior intercondylar area) และบริเวณแอนทีเรียร์ อินเตอร์คอนไดลาร์ (anterior intercondylar area) ซึ่งเป็นที่ที่เอ็นแอนทีเรียร์ครูชิเอท (anterior cruciate) และเอ็นโพสทีเรียร์ครูชิเอท (posterior cruciate) มายึดเกาะตามลำดับ
ภาพอื่นๆ

แผนภาพแสดงข้อเข่า
ส่วนต้นของกระดูกต้นขาข้างขวา มุมมองด้านหลังและด้านบน
พื้นผิวด้านหน้าของกระดูกต้นขาข้างขวา
พื้นผิวด้านหลังของกระดูกต้นขาข้างขวา
ข้อต่อสะโพกข้างซ้าย เมื่อเปิดเอาพื้นของเบ้าหัวกระดูกต้นขาจากภายในกระดูกเชิงกราน
มุมมองด้านหลังของข้อเข่าข้างขวา
มุมมองด้านหลังของข้อเข่าข้างซ้าย แสดงกระดูกและเอ็นภายใน
ภาพตัดแบ่งครึ่งซ้ายขวา ของข้อเข่าข้างขวา
มุมมองด้านข้างของแคปซูลข้อต่อของข้อเข่าข้างขวา
มุมมองด้านหลังของแคปซูลข้อต่อของข้อเข่าข้างขวา
ภาพตัดขวางผ่านตรงกลางของต้นขา
กล้ามเนื้อชั้นลึกของบริเวณต้นขาด้านใกล้กลาง
แหล่งข้อมูลอื่น

Image with major components labeled at v เก็บถาวร 2005-12-17 ที่ เวย์แบ็กแมชชีน
Femoral fractures at aofoundation.org เก็บถาวร 2011-08-09 ที่ เวย์แบ็กแมชชีน
Cross section at UV pembody/body18b เก็บถาวร 2008-04-04 ที่ เวย์แบ็กแมชชีน
จอห์น เทร์รี

| 0 | 1 | 2 | 3 |
| --- | --- | --- | --- |
 เทร์รีใน ค.ศ. 2022
ข้อมูลส่วนตัว
ชื่อเต็ม:  จอห์น จอร์จ เทอร์รี
วันเกิด:   (1980-12-07) 7 ธันวาคม ค.ศ. 1980 (44 ปี)
สถานที่เกิด:  บาร์กิง, ลอนดอน, อังกฤษ
ส่วนสูง:  1.87 m (6 ft 1 1⁄2 in)
ตำแหน่ง:  เซ็นเตอร์แบ็ก
สโมสรเยาวชน
:  เซนรับ
1991–1995:  เวสต์แฮมยูไนเต็ด
1995–1998:  เชลซี
สโมสรอาชีพ*
| ปี |  ทีม |  ลงเล่น |  (ประตู) |
| 1998–2017 |  เชลซี |  492 |  (41) |
| 2000 |  → นอตทิงแฮมฟอเรสต์ (ยืมตัว) |  6 |  (0) |
| 2017–2018 |  แอสตันวิลลา |  32 |  (1) |
ทีมชาติ
| 2000–2002 |  อังกฤษ อายุไม่เกิน 21 ปี |  9 |  (1) |
| 2003–2012 |  อังกฤษ |  78 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
จอห์น จอร์จ เทร์รี (อังกฤษ: John George Terry) เกิดเมื่อวันที่ 7 ธันวาคม ค.ศ. 1980 เป็นอดีตนักฟุตบอลชาวอังกฤษในตำแหน่งเซ็นเตอร์แบ็ก
ประวัติ

จอห์น เทร์รี เกิดเมื่อวันที่ 7 ธันวาคม ค.ศ. 1980 เล่นฟุตบอลกับเชลซีมาตั้งแต่สมัยเยาวชน เล่นตำแหน่งกองหลังตัวกลาง ติดทีมชาติอังกฤษครั้งแรกใน ค.ศ. 2003 เขามีความรับผิดชอบสูงและเกลียดความพ่ายแพ้ เวลาว่างเขากับเพื่อน ๆ จะไปเล่นเพนต์บอล (Paint Ball) กันเป็นประจำ จอห์น เทร์รี เป็นคนที่มีความเป็นผู้นำสูง เป็นขวัญและกำลังใจให้กับลูกทีมทั้งเชลซีและทีมชาติอังกฤษ ถึงแม้ว่าเมื่อก่อนเขาจะเคยเป็นแบดบอย ติดเหล้าและการพนัน แต่เขาก็สามารถปรับปรุงตัวใหม่ และก้าวไปสู่ความสำเร็จได้มั่นคง (ว่ากันว่าเทร์รีจะหลีกเลี่ยงการดื่มเหล้าหรือเบียร์ด้วยการดื่มน้ำส้มคั้นแทน ทุกครั้งที่มีการเลี้ยงฉลองที่ผับหรืองานเลี้ยงรื่นเริง) ดังนั้นเทร์รีจึงอาจจะเป็นผู้ชายในฝันชองสาว ๆ หลายคน ถึงแม้ว่าเขาจะแต่งงานแล้วก็ตาม
จอห์น เทร์รี ได้รับเลือกให้เป็นกัปตันทีมเชลซีครั้งแรกในเกมพรีเมียร์ลีกนัดที่เชลซีพบกับชาร์ลตัน แอธเลติก เมื่อวันที่ 5 ธันวาคม ค.ศ. 2001
วันที่ 21 พฤษภาคม ค.ศ. 2008 ในนัดชิงชนะเลิศของฟุตบอลยูฟ่าแชมเปียนส์ลีก จอห์น เทร์รี ยิงจุดโทษพลาด ทำให้เชลซีต้องพลาดแชมป์ จอห์น เทร์รี ยังมีแฟนบอลมากกว่าที่คิด นอกจากนั้นก่อนที่จะได้เข้ามาในสโมสรเชลซียังถูกตีราคาถึง 70 ล้านปอนด์ทีเดียว เข้ามาวันแรกก็โชว์ฟอร์มได้ยอดเยี่ยมทีเดียว นอกจากนั้นยังมีส่วนในการนำทีมชาติอังกฤษไปถึงฟุตบอลโลกด้วย
ในช่วงต้นเดือนกุมภาพันธ์ ค.ศ. 2010 ฟาบีโอ กาเปลโล ผู้จัดการฟุตบอลทีมชาติอังกฤษ ได้ปลดเทร์รีจากตำแหน่งกัปตันทีมชาติ เนื่องจากข่าวความสัมพันธ์ของเขากับกับวาเนสซา เพอร์รอนเซล ภรรยาของเวย์น บริดจ์ เพื่อนร่วมทีมชาติ
ในปี ค.ศ. 2012 เทร์รีลาออกจากการเป็นกองหลังให้กับทีมชาติอังกฤษหลังจากถูกสมาคมฟุตบอลอังกฤษแบนในคดีเหยียดสีผิวแอนทอน เฟอร์ดินานด์ ฟุลแบ็กสโมสรฟุตบอลควีนส์พาร์กเรนเจอส์ เนื่องจากศาลได้มีคำพิพากษาให้จอห์น เทร์รีพ้นผิด แต่สมาคมฟุตบอลอังกฤษยืนยันที่จะริบปลอกแขนของเขา ซึ่งสร้างความไม่พอใจให้เขาและฟาบีโอ กาเปลโลอย่างมาก เป็นเหตุผลให้ทั้งคู่หันหลังให้ทีมชาติอังกฤษ
ฤดูกาล 2014-2015 เทร์รีทำสถิติลงเล่นครบ 38 นัดในลีก ถือเป็นนักเตะคนที่สองที่ไม่ใช่ผู้รักษาประตูซึ่งลงเล่นทุกนาทีกับทีมในหนึ่งฤดูกาล และยังคว้าแชมป์มาครองได้ ต่อจากแกรี พูลลิสเตอร์ ในฤดูกาล 1992-1993 และทำลายสถิติเป็นผู้เล่นในตำแหน่งกองหลังที่ยิงประตูสูงสุดตลอดกาลพรีเมียร์ลีกที่ 41 ประตู แซงหน้าเดวิด อันสเวิร์ท ตำนานฟุลแบ็กของเอฟเวอร์ตัน และพาทีมคว้าแชมป์พรีเมียร์ลีกและแคพิทัลวันคัพ พร้อมทั้งติดทีมยอดเยี่ยมประจำฤดูกาลอีกด้วย
เกียรติประวัติ

เชลซี
แชมป์พรีเมียร์ลีก ฤดูกาล
แชมป์เอฟเอคัพ ปี
แชมป์ลีกคัพ ฤดูกาล
แชมป์คอมมิวนิตีชีลด์ ปี 2005, 2009
แชมป์ยูฟ่าคัพ ฤดูกาล 2012-2013
แชมป์ยูฟ่าแชมเปียนส์ลีก ฤดูกาล 2011-2012
เกียรติประวัติ > เกียรติประวัติส่วนตัว

นักฟุตบอลยอดเยี่ยมของพีเอฟเอ ปี 2005
เทียบ คงลายทอง

เทียบ คงลายทอง เป็นบุตรของนายแปลก และนางสอน เกิดเมื่อ 25 สิงหาคม พ.ศ. 2445  ที่อำเภอธนบุรี กรุงเทพมหานคร เริ่มเรียนดนตรีจากบิดาด้วยการหัดเป่าขลุ่ยตั้งแต่เล็ก ครั้นอายุได้ 9 ปี จึงเรียนฆ้องวงใหญ่จากทองดี ชูสัตย์ ผู้มีศักดิ์เป็นปู่ของจางวางทั่ว พาทยโกศล ต่อมาเรียนปี่ในกับจุ ภิญโญอยู่ระยะหนึ่ง เมื่ออายุประมาณ 16 ปี บิดาได้พาไปฝากตัวเป็นศิษย์พระยาเสนาะดุริยางค์ (แช่ม สุนทรวาทิน)
เทียบเข้าเป็นคนปี่ในวงปี่พาทย์ของเจ้าพระยาธรรมาธิกรณาธิบดี เสนาบดีกระทรวงวังในสมัยรัชการที่ 6 ต่อมาเมื่ออายุครบเกณฑ์ทหารก็เข้ารับราชการทหารสังกัดกรมทหารรักษาวัง เมื่อพ้นราชการทหารเมื่อ พ.ศ. 2469 ได้เข้าถวายตัวเป็นมหาดเล็กกองพิณพาทย์หลวง กรมมหรสพ ในรัชกาลพระบาทสมเด็จพระปกเกล้าเจ้าอยู่หัว ครั้นเปลี่ยนแปลงการปกครองแล้ว พ.ศ. 2478 เทียบโอนมาสังกัดแผนกดุริยางค์ไทย กรมศิลปากร และรับราชการในกรมศิลปากรเรื่อยมาจนเกษียณอายุราชการ
เทียบบรรเลงดนตรีได้ทุกเครื่องมือ แต่ที่มีชื่อเสียงที่สุด คือ ปี่ ฝีมือปี่ของครูเทียบนั้นโด่งดังมาตั้งแต่การประชันวงปี่พาทย์ที่วังบางขุนพรหม เมื่อ 19 มกราคม พ.ศ. 2466 เทียบเป่าปี่ในคู่กับเทวาประสิทธิ์ พาทยโกศล บุตรชายจางวางทั่ว ผลปรากฏว่า สมเด็จเจ้าฟ้ากรมพระนครสวรรค์วรพินิตประทานเงินคนละ 1 ชั่ง เท่ากัน นอกจากนี้เทียบยังเคยไปแสดงฝีมือเพื่อเผยแพร่นาฎศิลป์และดนตรีไทยในต่างประเทศ เช่น ลาว พม่า มาเลเซีย อินโดนีเซีย เยอรมันและญี่ปุ่น
เทียบได้ร่วมบันทึกเสียงกับกรมศิลปากรเพื่อเก็บรักษาไว้เป็นสมบัติของชาติหลายเพลง ผลงานที่เทียบภาคภูมิใจคือ การเป่าปี่แสดงฝีมือเฉพาะพระพักตร์พระบาทสมเด็จพระปรมินทรมหาภูมิพลอดุลยเดช ณ พระตำหนักไทยเรือนต้น ภายในพระราชวังจิตรลดารโหฐาน นอกจากฝีมือทางดนตรีแล้ว เทียบมีฝีมือทางช่างกลึงปี่ตัดลิ้นปี่และทำกำพวดปี่ด้วย ได้ทำปี่ขึ้นทูลเกล้าฯ ถวาย 1 เลา ณ พระราชวังไกลกังวล เมื่อ 18 พฤษภาคม พ.ศ. 2517 และได้ถวายแบบฝึกหัดเป็นโน้ตสากล และเข้าเฝ้าพระบาทสมเด็จพระเจ้าอยู่หัวอีกหลายครั้ง
ชีวิตครอบครัว สมรสกับสว่าง วิเชียรปัญญา มีบุตรธิดาด้วยกันทั้งสิ้น 12 คน เทียบถึงแก่กรรมด้วยโรคไต เมื่อ 27 มกราคม พ.ศ. 2525
พัก กยู-ย็อง

| พัก กยู-ย็อง |
| --- | --- |
พัก ในเดือนกันยายน ค.ศ. 2024
เกิด:  (1993-07-27) 27 กรกฎาคม ค.ศ. 1993 (31 ปี) ปูซาน, เกาหลีใต้
ศิษย์เก่า: มหาวิทยาลัยย็อนเซ
อาชีพ: นักแสดง
ปีปฏิบัติงาน: 2016–ปัจจุบัน
ตัวแทน: ซารัม เอนเตอร์เทนเมนต์

ชื่อเกาหลี
ฮันกึล: 박규영
อาร์อาร์: Bak Gyuyeong 
เอ็มอาร์: Pak Kyuyŏng 
 
เว็บไซต์: Official website
พัก กยู-ย็อง (เกาหลี: 박규영; เกิด 27 กรกฎาคม ค.ศ. 1993) เป็นนักแสดงชาวเกาหลีใต้ เริ่มเป็นที่รู้จักจากการแสดงบทสมทบในละครโทรทัศน์เรื่อง รักจัง ๆ หัวใจข้ามขั้ว (2018), ดอกไม้แห่งแดนดิน (2019), เรื่องหัวใจ ไม่ไหวอย่าฝืน (2020) และ สวีทโฮม (2020) ซึ่งจากการแสดงเป็น "ยุน จี-ซู" มือเบสจากเรื่อง สวีทโฮม ทำให้เธอได้รับการเสนอชื่อให้เข้าชิงรางวัลแพ็คซังอาร์ต อวอร์ดส์ สาขานักแสดงหญิงหน้าใหม่ยอดเยี่ยม ประเภทละครโทรทัศน์ ในปี 2021 จากนั้นเธอได้รับบทบาทนักแสดงนำเป็นครั้งแรกในบท "คิม ดัล-รี" จากละครโทรทัศน์เรื่อง ดัลลีและคุณชายจอมอวดดี (2021) ซึ่งทำให้เธอได้รับรางวัลนักแสดงหญิงหน้าใหม่ยอดเยี่ยม จากเคบีเอส ก่อนที่ผลงานในฐานะนักแสดงนำของเธอในเรื่อง จูบรักปลดล็อก (2023) จะทำให้เธอได้รับรางวัลนักแสดงหญิงยอดเยี่ยมทางมินิซีรีย์ จากเอ็มบีซีทีวี ในปี 2023
วัยเด็กและการศึกษา

พัก กยู-ย็อง เกิดเมื่อวันที่ 27 กรกฎาคม ค.ศ. 1993 ที่มหานครปูซานเธอเข้ารับการศึกษาที่โรงเรียนมัธยมภาษาต่างประเทศปูซาน ก่อนจะเข้าเรียนต่อที่มหาวิทยาลัยย็อนเซ ซึ่งเป็นมหาวิทยาลัยเอกชนในกรุงโซล และสำเร็จการศึกษาระดับปริญญาตรีในภาควิชาเสื้อผ้าและสิ่งทอ
การเป็นนักแสดง

พัก กยู-ย็อง ได้รับความสนใจจากเจวายพีเอนเตอร์เทนเมนต์ เมื่อครั้งเธอได้ขึ้นปกนิตยสารของมหาวิทยาลัย ในปี ค.ศ. 2015 และได้เซ็นสัญญาเป็นนักแสดงฝึกหัด จนกระทั่งมีผลงานครั้งแรกในปี ค.ศ. 2016 จากการแสดงมิวสิกวิดีโอเพลง "Crosswalk" ซึ่งเป็นซิงเกิลเดี่ยวของ โช กว็อน สมาชิกวงทูเอเอ็ม ตามมาด้วยผลงานการแสดงในละครชุดเป็นครั้งแรกในฐานะนักแสดงรับเชิญที่ปรากฏตัวเพียง 3 ตอน ในเรื่อง ทัชชิง ยู: ยอมให้จับนะ ยัยนางฟ้า (2016) ก่อนจะมีบทบาทการแสดงอย่างเต็มตัวในบทบาทนักแสดงสมทบของละครเรื่อง วุ่นหัวใจ ยัยผีจอมป่วน ทางช่องทีวีเอ็น (2016) และ ตุลาการ ศาลนักเรียน ทางช่องเจทีบีซี (2016–2017)
ในช่วงระหว่างปี 2017–2019 เธอแสดงเป็นตัวละครสมทบในละครโทรทัศน์หลายเรื่องเช่น คดีป่วน ชวนให้รัก (2017), สู้สุดฝัน รักสุดใจ (2017), เดอะ เติร์ด ชาร์ม (2018), ลุ้นรักฉบับโบนัส (2019), ดอกไม้แห่งแดนดิน (2019) จนกระทั่งในปี 2020 เธอมีผลงานที่โดดเด่นในบท "นัม จู-รี" นางพยาบาลโรงพยาบาลจิตเวช จากละครชุดที่เผยแพร่ทางช่องทีวีเอ็นและเน็ตฟลิกซ์เรื่อง เรื่องหัวใจ ไม่ไหวอย่าฝืน ซึ่งทำให้เธอโด่งดังและมีชื่อเสียงในวงการโทรทัศน์ทวีปเอเชีย
ในปี 2020 เธอได้แสดงเป็นตัวละครหลักในละครชุดเรื่อง สวีทโฮม และ ผู้พิพากษาปีศาจ (2021) จนกระทั่งเธอได้รับนักแสดงนำเป็นครั้งแรกในเรื่อง ดัลลีและคุณชายจอมอวดดี ทางช่องเคบีเอส
การเป็นนักแสดง > ผลงานละครโทรทัศน์

| ปี | เรื่อง | ช่อง | บท | หมายเหตุ | อ้างอิง |
| --- | --- | --- | --- | --- | --- |
| 2016 | ทัชชิง ยู:ยอมให้จับนะ ยัยนางฟ้า | นาเวอร์ ทีวี | ลูกค้า | บทรับเชิญ แสดง 3 ตอน |  |
| 2016 | วุ่นหัวใจ ยัยผีจอมป่วน | ทีวีเอ็น | อี เซ-อิน |  |  |
| 2016–2017 | ตุลาการ ศาลนักเรียน | เจทีบีซี | แพก ฮเย-ริน |  |  |
| 2017 | คดีป่วน ชวนให้รัก | เอสบีเอส | พัก โซ-ย็อง |  |  |
| 2017 | คังด็อกซัน เลิฟ ฮิสตอรี่ | เคบีเอส 2 | นา แอ-ฮยาง | ละครพิเศษของช่องเคบีเอส |  |
| 2017 | Buzzcut Love | เคบีเอส 2 | น้องสาวของ จี-ยุล | ละครพิเศษของช่องเคบีเอส |  |
| 2017 | สู้สุดฝัน รักสุดใจ | เคบีเอส 2 | อัน ซู-ช็อง |  |  |
| 2017–2018 | เพียงรัก...อาจเยียวยา | เจทีบีซี | โซ-มี |  |  |
| 2018 | ควีน ออฟ มิสเทอรี 2 | เคบีเอส 2 | ชัง เซ-ย็อน |  |  |
| 2018 | ไลฟ์ ออน มาร์ส | OCN | ลูกสาว | นักแสดงรับเชิญ |  |
| 2018 | เดอะทูนาแอนด์เดอะดอลฟิน | เคบีเอส 2 | คัง ฮย็อน-โฮ | ละครพิเศษของช่องเคบีเอส |  |
| 2018 | รักจัง ๆ หัวใจข้ามขั้ว | เจทีบีซี | ออน รี-วอน |  |  |
| 2019 | ลุ้นรักฉบับโบนัส | ทีวีเอ็น | โอ จี-ยุล |  |  |
| 2019 | ดอกไม้แห่งแดนดิน | เอสบีเอส | ฮวัง มยอง-ซิม |  |  |
| 2020 | เรื่องหัวใจ ไม่ไหวอย่าฝืน | ทีวีเอ็น/เน็ตฟลิกซ์ | นัม จู-รี |  |  |
| 2020 | สวีทโฮม | เน็ตฟลิกซ์ | ยุน จี-ซู |  |  |
| 2021 | ผู้พิพากษาปีศาจ | ทีวีเอ็น | ยูน ซู-ฮย็อน |  |  |
| 2021 | ดัลลีและคุณชายจอมอวดดี | เคบีเอส 2 | คิม ดัล-รี | รับบทนักแสดงนำครั้งแรก |  |
| 2023 | คนเด่น คนดัง คนดับ | เน็ตฟลิกซ์ | ซอ อา-รี |  |  |
| 2023 | สวีทโฮม 2 | เน็ตฟลิกซ์ | ยุน จี-ซู |  |  |
| 2023–2024 | จูบรักปลดล็อก | เอ็มบีซีทีวี | ฮัน แฮ-นา |  |  |
| 2024 | สควิดเกม เล่นลุ้นตาย (ซีซั่น 2) | เน็ตฟลิกซ์ | ควัง โน-อึล |  |  |
การเป็นนักแสดง > มิวสิกวิดีโอ

| ปี | เพลง | ศิลปิน | Ref>  |
| --- | --- | --- | --- |
| 2016 | "Crosswalk" | โช กว็อน |  |
| 2017 | "Remains" | ควัก จิน-ออน |  |
| 2017 | "I Like You" | เดย์ซิกซ์ |  |
| 2018 | "You're the Reason" | เออร์เบิน ซาคาปา |  |
| 2018 | "As I Wished" | เออร์เบิน ซาคาปา |  |
| 2020 | "I Will" | อี ซึง-กี |  |
| 2021 | "Beautiful Night" | เยซ็อง |  |
ปลาหางนกยูง

| ปลาหางนกยูง |
| --- | --- |

ปลาหางนกยูงตัวเมีย (ล่าง) และตัวผู้ (บน) ในแบบสายพันธุ์ดั้งเดิมในธรรมชาติ ที่แหล่งน้ำในตรินิแดดและโตเบโก
สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cyprinodontiformes
วงศ์:: Poeciliidae
สกุล:: Poecilia
สปีชีส์:: P.  reticulata
ชื่อทวินาม
Poecilia reticulata Peters, 1859


แผนที่แสดงการกระจายพันธุ์
ชื่อพ้อง
 Acanthophacelus reticulatus (Peters, 1859)  Girardinus reticulatus (Peters, 1859)  Lebistes reticulatus (Peters, 1859)  Poecilioides reticulatus (Peters, 1859)  Girardinus guppii Günther, 1866  Acanthophacelus guppii (Günther, 1866)  Lebistes poecilioides De Filippi, 1861
ปลาหางนกยูง (ชื่อวิทยาศาสตร์: Poecilia reticulata) เป็นปลาน้ำจืดขนาดเล็กชนิดหนึ่ง ในวงศ์ปลาสอด (Poeciliidae)